'गदर' फिल्म के डायरेक्टर को प्रज्ञा सिंह ठाकुर पर आया गुस्सा, बोले- कत्ल तो कत्ल है, कोई कैसे...  
प्रज्ञा सिंह ठाकुर के बयान पर बॉलीवुड डायरेक्टर ने किया ट्वीट
नाथूराम गोडसे को लेकर दिया था बयान
'गदर' फिल्म के डायरेक्टर अनिल शर्मा ने किया ट्वीट
मध्य प्रदेश के भोपाल से बीजेपी (BJP) सांसद प्रज्ञा ठाकुर (Pragya Thakur) नाथूराम गोडसे  (Nathuram Godse) पर दिए बयान से एक बार फिर विवादों में घिर गईं हैं. उनके बयान पर अब बॉलीवुड गलियारे से भी रिएक्शन आने शुरू हो गए हैं. बॉलीवुड के मशहूर डायरेक्टर अनिल शर्मा (Anil Sharma) ने इस पर अपना रिएक्शन दिया है. अनिल शर्मा बॉलीवुड में 'गदर' और 'अपने' जैसी सुपरहिट फिल्में दे चुके हैं. उन्होंने प्रज्ञा ठाकुर के गोडसे को देशभक्त बताने वाले बयान पर ट्वीट किया है. उनके ट्वीट पर लोगों के खूब रिएक्शन भी आ रहे हैं.

Jo bhi Soorat ya vichar Dhara.. Qtal toh Qtal hei .. how can one justify.. woh bhi #Gandhi ji ka #Godse can not b right in any Condition.. Koi mahatma Gandhi ji ke Qatil ko deshbhakt Kaise kaha sakta hai.. @SadhviPragya_MP ki bhuddhi par mein Hairan hoon, Siyasat patan karti hai

अनिल शर्मा (Anil Sharma) ने लिखा: "जो भी सूरत या विचारधारा...कत्ल तो कत्ल है.. कैसे कोई इसे सही ठहरा सकता है.. वो भी #गांधीजी का #गोडसे किसी भी सूरत में सही नहीं हो सकता..कोई महात्मा गांधी जी के कातिल को देशभक्त कैसे कह सकता है..@साध्वीप्रज्ञा_एमपी की बुद्धि पर मैं हैरान हूं, सियासत पतन करती है." गदर फिल्म के डायरेक्टर ने इस तरह प्रज्ञा ठाकुर के बयान पर अपना रिएक्शन दिया है.
प्रज्ञा ठाकुर (Pragya Thakur) ने बुधवार को लोकसभा में बहस के दौरान गोडसे (Godse) को देशभक्त बता दिया था. इस पर हंगामा हुआ और लोकसभा की कार्यवाही से उनके बयान को हटा दिया गया था. बुधवार को पेश हुए एसपीजी संशोधन बिल पर बहस चल रही थी. द्रमुक सांसद ए. राजा ने बहस के दौरान महात्मा गांधी की हत्या से जुड़े नाथूराम गोडसे के बयान का हवाला दिया था. यह सुनते ही बीजेपी सांसद प्रज्ञा ठाकुर खड़ीं होकर चीख पड़ीं. उन्होंने गोडसे को देशभक्त बताते हुए ए. राजा के बयान का विरोध किया था. इससे पहले लोकसभा चुनाव के दौरान प्रज्ञा ठाकुर ने नाथूराम गोडसे को देशभक्त बताकर विवाद पैदा किया था. उस दौरान पार्टी ने उनसे स्पष्टीकरण भी मांगा था.